APSTIPRINĀTS

ar Nacionālās trīspusējās sadarbības padomes

2021.gada 27.aprīļa

sēdes lēmuma protokola Nr.\_\_\_. \_\_\_.punktu

**Grozījumi**

**Profesionālās izglītības un nodarbinātības**

**trīspusējās sadarbības apakšpadomes nolikumā**

Izdarīt Profesionālās izglītības un nodarbinātības trīspusējās sadarbības apakšpadomes nolikumā (apstiprināts ar Nacionālās trīspusējās sadarbības padomes 2016. gada 21.aprīļa sēdes lēmumu protokolu Nr.1 2.punktu) šādus grozījumus :

1. Izteikt 6.punktu šādā redakcijā:

“6. Apakšpadomi veido vienāds dalībpušu deleģēto pārstāvju skaits. Katra dalībpuse deleģē astoņus pārstāvjus, tai skaitā katras dalībpuses vadītāju.”;

1. Izteikt 7.punktu šādā redakcijā:

“7. Ministru kabineta puses pārstāvjus darbam Apakšpadomē deleģē no Izglītības un

zinātnes ministrijas, Ekonomikas ministrijas, Labklājības ministrijas, Vides aizsardzības un reģionālās attīstības ministrijas, Zemkopības ministrijas, Kultūras ministrijas, Nodarbinātības valsts aģentūras un Valsts izglītības satura centra ar attiecīgo institūciju deleģējuma vēstuli.”;

1. Izteikt 17.punktu šādā redakcijā:

“17. Apakšpadomes sēdes  vada  kāds  no  dalībpušu vadītājiem rotācijas kārtībā.”;

1. Izteikt 21.punktu šādā redakcijā:

“Apakšpadomes sēde ir lemttiesīga, ja tajā piedalās ne mazāk kā pieci no katras

dalībpuses izvirzītajiem pārstāvjiem.”;

1. Izteikt 26. punktu šādā redakcijā:

“26. Apakšpadome darba kārtībā iekļautos jautājumus var izskatīt elektroniskā saskaņošanas sēdē, dalībpusēm iepriekš par to vienojoties.”.

|  |  |  |
| --- | --- | --- |
| Ministru prezidents | Latvijas Darba devēju konfederācijas prezidents | Latvijas Brīvo arodbiedrību savienības priekšsēdētājs |
| NTSP Ministru kabineta puses vadītājs | NTSP darba devēju puses vadītājs | NTSP arodbiedrību puses vadītājs |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
| A.K.Kariņš | V.Gavrilovs | E.Baldzēns |